El llibre de la Cordà de Paterna ja està disponible en l'Oficina de Turisme
02/08/2019

# El llibre de la Cordà de Paterna ja està disponible en l'Oficina de Turisme

[![El llibre de la Cordà de Paterna ja està disponible en l'Oficina de Turisme](/images/noticias/2019/08/libro-corda-gr.jpg)](/images/noticias/2019/08/libro-corda-gr.jpg)

02.08.2019

El llibre està escrit pel cronista oficial de la Vila, Camilo Segura i inclou centenars de fotografies realitzades al llarg de la història de la Cordà

L'Ajuntament de Paterna ha posat a la venda el llibre “La Cordà de Paterna, el patrimoni d'un poble”, un llibre monogràfic sobre aquesta Festa d'Interés Turístic Nacional, escrit pel cronista oficial de la Vila, Camilo Segura amb la col·laboració del consistori paterner.   
  
Tal com ha explicat la regidora de Turisme, Cultura i Foc, Teresa Espinosa “el llibre està concebut com una obra visual gràfica, que inclou centenars d'instantànies de diferents fotògrafs al llarg de la història de la festa juntament amb testimoniatges i textos explicatius”.   
  
I en aqueix sentit la regidora ha destacat que “a través de les seues 200 pàgines, el llibre evidencia l'espectacularitat de la Cordà, i és un merescut homenatge per a tots aquells paterners i paterneres que, durant tot l'any, treballen per a fer de nostra Cordà la millor Cordà del món.”  
  
El preu del llibre monogràfic és de 15 euros i el pagament haurà de realitzar-se, o bé en l'entitat bancària aportant el codi que es facilitarà en l'Oficina de Turisme, o a través d'internet, en l'ordinador de la pròpia Oficina, situada al carrer Metge Ballester, 23.  
  
A més d'informació sobre la Cordà, el llibre també ofereix una aproximació a la cultura del foc a Paterna a través de descripcions i fotografies de diferents manifestacions festives que se celebren en la localitat com la mascletà manual, el Correfoc o les cercaviles de coets de luxe.